CELEX: 21987A0207(06)
Language: mt
Date: 1982-09-29 00:00:00
Title: Protokoll addizzjonali għall-ftehim Ewropew dwar l-iskambji tal-blood-grouping reagents

Avviż Legali Importanti

|

21987A0207(06)

Official Journal L 037 , 07/02/1987 P. 0044 - 0044 Finnish special edition: Chapter 11 Volume 11 P. 0388  Swedish special edition: Chapter 11 Volume 11 P. 0388 

		Protokoll addizzjonali għall-ftehim Ewropewdwar l-iskambji tal-blood-grouping reagentsL-ISTATI MEMBRI TAL-KUNSILL TA' L-EWROPA,Il-Partijiet Kontraenti tal-Ftehim Ewropew ta' l-14 ta' Mejju 1962 dwar l-iskambji ta' blood-grouping reagents (minn issa ’l quddiem imsejjeħ bħala "il-Ftehim");Wara li kkunsidraw id-dispożizzjonijiet ta' l-Artikolu 5, paragrafu 1, tal-Ftehim, li skond dan "Il-Partijiet Kontraenti għandhom jieħdu l-miżuri kollha neċessarji biex jeżentaw mid-doveri ta' importazzjoni kollha lill-blood-grouping reagents li huma mqiegħda għad-dispożizzjoni tagħhom mill-Partijiet l-oħra",Wara li tikkunsidra li sa fejn L-Istati Membri tal-Komunità Ekonomika Ewropea huma kkonċernati, l-impenn biex tingħata din l-eżenzjoni jaqa’ fil-kompetenza tal-Komunità, li għandha l-poteri neċessarji f'dan ir-rigward bis-saħħa tat-Trattat li jwaqqafha,Għaldaqstant meta wieħed jikkunsidra li għall-għan ta' l-implimentazzjoni ta' l-Artikolu 5, paragrafu 1, tal-Ftehim, huwa neċessarju għall-Komunità Ekonomika Ewropea li tkun tista’ ssir Parti Kontraenti għall-Ftehim,FTIEHMU KIF ĠEJ:Artikolu 1Il-Komunità Ekonomika Ewropea tista’ ssir Parti Kontraenti tal-Ftehim billi tiffirmah. Fir-rigward tal-Komunità, il-Ftehim għandu jidħol fis-seħħ fl-ewwel jum tax-xahar wara din il-firma.Artikolu 21. Dan il-Protokoll Addizzjonali għandu jkun miftuħ biex jiġi aċċettat mill-Partijiet Kontraenti tal-Ftehim. Jidħol fis-seħħ fl-ewwel jum tax-xahar wara d-data meta l-aħħar Parti Kontraenti tiddeposita l-istrument ta' aċċettazzjoni tiegħu mas-Segretarju-Ġenerali tal-Kunsill ta' l-Ewropa.2. Madankollu, dan il-Protokoll Addizjonali għandu jidħol fis-seħħ meta jiskadi perjodu ta' sentejn mid-data ta' meta ġie miftuħ biex jiġi aċċettat, sakemm wieħed mill-Partijiet Kontraenti ma jinnotifikax oġġezzjoni għad-dħul fis-seħħ. Jekk oġġezzjoni bħal din tkun innotifikata, paragrafu 1 ta' dan l-Artikolu għandu jgħodd.Artikolu 3Mid-data tad-dħul fis-seħħ tiegħu, dan il-Protokoll Addizzjonali jibda jifforma parti integrali minn dan il-Ftehim. Minn dik id-data, l-ebda Stat ma jista’ jsir Parti Kontraenti għall-Ftehim mingħajr ma fl-istess ħin isir Parti Kontraenti fil-Protokoll Addizzjonali.Artikolu 4Is-Segretarju-Ġenerali tal-Kunsill ta' l-Ewropa għandu jinnotifika lill-Istati Membri tal-Kunsill ta' l-Ewropa, kull Stat li aċċetta li jifforma parti mill-Ftehim u l-Komunità Ekonomika Ewropea b’ kull qbil jew oġġezzjoni magħmula taħt l-Artikolu 2 u bid-data tad-dħul fis-seħħ ta' dan il-Protokoll Addizzjonali skond l-Artikolu 2.Is-Segretarju-Ġenerali għandu wkoll jinnotifika lill-Komunità Ekonomika Ewropea b’ kull att, notifikazzjoni jew komunikazzjoni konnessi mal-Ftehim.Magħmul fi Strasburgu, id-29 jum ta' Settembru 1982, bl-Ingliż u bil-Franċiż, u miftuħ għall-aċċettazzjoni l-1 jum ta' Jannar 1983. Iż-żewġ testi huma awtentiċi ndaqs u għandhom jiġu ddepositati f'kopja waħda fl-arkivji tal-Kunsill ta' l-Ewropa. Is-Segretarju-Ġenerali tal-Kunsill ta' l-Ewropa għandu jgħaddi kopji awtentiċi lil kull Stat Membru tal-Kunsill ta' l-Ewropa, lil kull Stat mistieden jaċċetta li jifforma parti mill-Ftehim u lill-Komunità Ekonomika Ewropea.--------------------------------------------------